Moelona

Elizabeth (Lizzie) Mary Jones, jaiotzez Elizabeth (Eliza) Mary Owen, Moelona izengoitiaz ezagunagoa (Rhydlewis, 1877ko ekainaren 21a - New Quay, 1953ko ekainaren 5a) eleberrigile eta itzultzaile galestarra izan zen.

 Bizitza 
Rhydlewisen jaio zen, Ceredigion konderrian, hamahiru seme-alabetatik gazteena, Moylon izeneko landetxean. Gurasoak John Owen eta Mary James Owen izan ziren. Rhydlewiseko eskolan ikasi zuen. 1890ean ikasle-irakasle bihurtu zen (aita alarguna zaindu beharrak hurrengo mailako ikasketak egitea eragozten zion).

1905ean Cardiffera joan zen bizitzera. Lehen eleberria (Rhamant o Ben y Rhos) idatzi zuen 1907an eisteddfod baterako, baina 1918ra arte ez zen argitaratu. 1912ko Eisteddfod Nazionalean sari bat irabazi zuen Teulu Bach Nantoer eleberri didaktikoarengatik.

Cardiffeko Britainiar-Frantziar Elkartean sartu zen, eta Alphonse Daudeten lanetako hainbat galeserazko aldizkarietarako itzuli zituen.

1917an, John Tywi Jones apaiz baptista eta argitaratzaile alargunarekin ezkondu zen.

New Quayn bizi izan zen, 1953an hil arte. Rhydlewisen lurperatu zen. Galesko Liburutegi Nazionalean artxibatuta daude bere gutunak, eskuizkribuak eta ebakinekin osatutako liburuak.

 Lanak 

Ikus, gainera
 Zerrenda:Galesezko idazleak

 Erreferentziak 

 Kanpo estekak 

Kategoria:Ceredigion konderriko jendea
Kategoria:XX. mendeko emakume idazleak
Kategoria:Galesko eleberrigileak
Kategoria:Emakume itzultzaileak
Kategoria:Erresuma Batuko itzultzaileak
Kategoria:Galesezko idazleak
Kategoria:Izengoitiak
Kategoria:Pertsona mononimoak